Video: Die swakste parkeerpoging ooit?Skermgreep uit die video ŉ Video van ŉ Porsche Taycan wat skielik vorentoe beweeg en eers ŉ sportnutsvoertuig tref voor dit bo-op ŉ ander voertuig beland, word wyd op sosiale media versprei. Die voorval het in ŉ residensiële straat in Manningtree, Essex in Engeland plaasgevind. Die motoris het vermoedelik die petrolpedaal in plaas van die rempedaal getrap. ŉ Elektriese Porsche Taycan 4S, wat vir meer as R2,5 miljoen verkoop word, haal glo 100 km/h in sowat 4 sekondes. ŉ Buurman het aan die Sun Online gesê die bestuurder het ŉ inwoner besoek toe die voorval plaasgevind het. Volgens hom het was persoon geskok, maar het slegs kneusplekke opgedoen. Kringtelevisiebeeldmateriaal van ŉ buurman se sekuriteitskamera wys hoe die motor stadig teen die oprit opry voor dit vir ŉ wyle stilhou. Die motor versnel dan skielik, tref ŉ 4×4, ry oor ŉ muur en kom op ŉ ander motor tot stilstand. Ooooops ???????????? pic.twitter.com/GwbwWWLO8l — Andy ???????? (@oldschoolbiker4) November 19, 2020